<classify> AVELINE KITOMARY-DAR ES SALAAM RAIS wa Chama cha Madaktari Bingwa wa Macho Tanzania TOS, Dk. FrankSandi amesema tatizo la afya ya macho linaendelea kuongezeka, huku jamii ikiwahaina uelewa wa kutosha kutokana na kuchukulia ugonjwa huo kama tatizo dogo. Akizungumza na waandishi wa habari jana Dar es Salaam, Dk. Sandi alisemakila ifikapo Oktoba 10, dunia huadhimisha Siku ya Afya ya Macho ambayo kwamwaka huu kaulimbiu ni Afya ya macho kwa wote. Dk. Sandi alisema kuwa takwimu za dunia zinaonyesha kuwa takribani watubilioni 1.3 wanasumbuliwa na matatizo yamacho na hapa nchini makadirio ni milioni 1 na laki 8, sababu kubwa ni afya yamacho kuwa na mgogoro. Changamoto nyingine ni watu wengi wanakuja wakiwa wamechelewa, halihiyo hufanya madhara kuwa makubwa zaidi. Hata hivyo, sababu inayoongoza ni mtoto wa jicho kwa asilimia 39,sababu nyingine ni upungufu wa macho kuona kwa asilimia 24. Mengine ni kama shinikizo la jicho asilimia 18, magonjwa ya muda mrefukama kisukari, presha, mafuta mengi, haya yanasababisha madhara kwa asilimia 10.Pia kuna umri kwenda, hasa uzee, hii inachukua asilimia 18, alisema Dk. Sandi. Makamu wa Rais wa chama hicho ambaye pia ni daktari bingwa wa magonjwaya macho kutoka Hospitali ya CCBRT, Dk. Cyprian Ntowoka aliiomba Serikali kuupakipaumbele ugonjwa huo kwa kutoa elimu kwa jamii. Mwaka huu tunawakumbusha Watanzania kuwa tatizo la macho linatibika,kwahiyo kila mtu ajali afya ya macho kwa kupima macho angalau mara moja kwamwaka. Pia naiomba Serikali sasa kulipa kipaumbele suala la afya ya machokwani takwimu zinaendelea kuongezeka na tunapata wagonjwa wengi, hivyo kampeniya elimu inahitajika kwa jamii, alisema Dk. Ntowoka.  <topic>: AFYA 